fi en en en en en fi fi hbs_lat fi fi fi es jbo es jbo es es fi fi fi fi fi fi fi fi fi fi fi fi fi fi fi fi fi fi fi en en de en en es en tr en
We create happy and functional public places
Parkly tekee viihtyisiä ja vehreitä kohtaamispaikkoja
Perustimme Parklyn nopeuttaaksemme julkisten tilojen muutosta ja kestävää kaupunkikehitystä. Kokemuksemme mukaan viihtyisät ja toimivat julkiset tilat lisäävät vireää kaupunkielämää ja ihmisten hyvinvointia.
Parkly kehittää julkisiin tiloihin modulaarisia ja skaalattavia ratkaisuja kaupunkikalusteilla, joissa on helppo nauttia urbaanista ympäristöstä ja kohdata muita kaupunkilaisia. Tarjoamme myös palveluita tilojen elävöittämiseen – fasilitoimme työpajoja ja huolehdimme kasvien hyvinvoinnista sekä kalusteiden ylläpidosta.
Parkly – paikkoja kohtaamisille
Parkly luo paikkoja oleskelulle, kohtaamisille ja rentoutumiselle. Hyvät ja toimivat julkiset tilat yhdistävät ihmisiä, olipa kyseessä sitten tori, aukio, katutila tai asukaspiha. Parkly on helppo ja edullinen vaihtoehto hitaille remonteille ja mittaville investoinneille. Parklya voi myös kätevästi kokeilla ilman pitkää sitoutumista.
Urbaani luonto ja kaupungin vehreys tuottavat tutkitusti lisää hyvinvointia ja tyytyväisyyttä. Parklyn vihermoduulien pölyttäjäystävälliset kukat, hiiltä sitovat puut ja syötävät kasvit lisäävät kaupunkiluonnon monimuotoisuutta ja mahdollistavat moniaistilliset kokemukset julkisissa tiloissa.
Palvelumme tekevät kaupunkitilasta eläväisemmän ja kaupunkiviljelytyöpajat, kasvien hoitoon osallistuminen sekä muut yhteiset aktiviteetit tarjoavat luontevan alustan yhteisölähtöiselle toiminnalle ja tapahtumille.
Parkly on myös palvelu
Parkly-moduuleja on helppo yhdistellä, skaalata ja käyttää erilaisissa lokaatioissa. Saatavilla on oleskelu-, istuin- ja vihermoduulien lisäksi pöytätasoja ja leikin mahdollistavia elementtejä. Kasvatamme valikoimaamme yhdessä kumppaneidemme kanssa menetelmin ja suunnittelemme moduuleja myös mittatilaustyönä.
Parkly on oiva ratkaisu nopeatahtiseen ja konkreettiseen osallistamiseen, ja se soveltuu sekä tavallisten kaupunkilaisten käyttöön että  kaupunkikehittäjien työkaluksi. Parkly-toteutukset suunnitellaan aina käyttäjälähtöisesti tarpeiden mukaan.
Tarjoamme yhteistyökumppaneidemme kanssa erilaisia työpajoja, kasvien hoitoa, innovatiivisia tuotteita kuten 3D ja AR-visualisointialustan, huolto- ja suunnittelupalveluita, konsultaatiota sekä toteutusten mittaamista.
Kiertotalous on Parklyn ytimessä
Parkly on suunniteltu kestävyyden ja kiertotalouden lähtökohdista. Tavoitteenamme on tarjota kaupunkitilojen kalustamiseen toimivia ja kustannustehokkaita ratkaisuja sekä lisätä niiden vihreää infrastruktuuria.
Kierrätettävä Parkly on suunniteltu käytettäväksi erilaisissa kohteissa. Parkly-moduulien muotoilussa ja materiaalivalinnoissa on keskitty kestävyyteen, sujuvaan huoltoon ja pitkään elinkaareen. Moduuleja ja niiden osia voidaan vaihtaa tai lisätä, ja uudenlainen tilausmallimme sopii erityisen hyvin kokeiluihin sekä lyhyisiin käyttöjaksoihin.
Parkly-moduulit on valmistettu Suomessa tai Sveitsissä. Käytämme korkealaatuista ja sertifioitua puuta sekä kestäviä materiaaleja käyttöiän ja -kierron maksimoimiseksi.
Tavoitteenamme on viitoittaa tietä ja vauhdittaa kaupunkien vihreää muutosta tekemällä julkisten tilojen kehittämisestä helppoa ja inspiroivaa.
Käytämme mahdollisimman kestäviä materiaaleja ja mahdollistamme kasveille hyvät kasvuolosuhteet esimerkiksi istuttamalla moduuleissa kasvavat pienet puut pysyvästi viheralueille, kun ne saavuttavat tietyn koon.
Suojelemme jokaista tuotettua Parkly-moduulia kohden 20 neliömetriä/m² ikimetsää Luonnonperintösäätiön kautta.
Maria01 / Mechelininkatu 23 LH 4 00100
Copyright © 2022 · Parkly